মঙলবাৰে নিশা কলিয়াবৰত এখন অৰুণাচলী সুৰাভৰ্তি ট্ৰাক জব্দ কৰা হয়। কলিয়াবৰ আৱকাৰী বিভাগে জব্দ কৰা এন এল ০৩ এ-৬১১১ নম্বৰৰ ট্ৰাকখনৰ পৰা বুজন পৰিমানৰ সুৰাৰ কাৰ্টন উদ্ধাৰ কৰা হয়।
প্ৰাপ্ত তথ্য মতে এক গোপন সূত্ৰৰ পৰা লাভ কৰা খবৰৰ ভিত্তিত নগাঁও জিলাৰ আৱকাৰী অধীক্ষক মানবী দাসৰ নেতৃত্বত কলিয়াবৰৰ আৱকৰীৰ দলে চতিয়ালৰ পেট্ৰল পাম্পৰ সন্মুখৰ ৩৭ নম্বৰ ৰাষ্ট্ৰীয় ঘাইপথত সুৰাভৰ্তি ট্ৰাকখনক জব্দ কৰে। ট্ৰাকখনৰ লগতে দলটোৱে ইয়াৰ চালক ৰঞ্জন দেবনাথ আৰু হেণ্ডিমেন হৰমন সিঙকো আটক কৰে।
আৱকাৰী দলে সুৰাভৰ্তি বাহনখনক জব্দ কৰাৰ পিছতে কলিয়াবৰ আৰক্ষীৰ লগতে মহকুমাধিপতি বিতোপন নেওগ ঘটনাস্থলীত উপস্থিত হয়।
সুৰাখিনি ৩৭নং ৰষ্ট্ৰীয় ঘাইপথৰে অৰুণাচলৰ ৰ'ইঙলৈ সৰবৰাহৰ চেষ্টা চলাই নগাঁও আৱকাৰী বিভাগৰ জালত জালত পৰা ট্ৰাকখনৰ চালক-হেণ্ডিমেনৰ হাতত সুৰা সৰবৰাহৰ বৈধ নথি-পত্ৰ নাছিল বুলি আৰক্ষীয়ে জানিবলৈ দিছে।
জব্দ কৰা ট্ৰাকখনৰ পৰা জব্দ কৰা ৯৯২ কাৰ্টন সুৰাৰ বজাৰ মূল্য ২০ লাখ টকা হ'ব বুলি আবকাৰী দলটোৱে আমাক জানিবলৈ দিয়ে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
